RESOLUCIÓN DO PRESIDENTE DO PADROADO CULTURAL DE LALÍN DA CONTRATACIÓN DE PERSOAL DO PLAN DE ESTABILIZACIÓN
ADMINISTRACIÓN LOCAL — Municipal — Lalín (Persoal, oposicións, 18/08/2023)

Por Resolución da Alcaldía de data 6 de maio do 2022 aprobouse a oferta de emprego público do Concello de Lalín para o exercicio 2022 correspondente á estabilización do emprego temporal. No BOPPO núm 95, do 19 de maio de 2022 publicouse o anuncio de dita oferta. Habendo detectado erros na mesma, por Resolución da Alcaldía de 24 de maio de 2022, aprobouse a corrección dos mesmos, publicada no BOPPO núm 102 de 30 de maio. Na sesión celebrada en Xunta de Goberno Local na data 20/12/2022 aprobáronse as Bases que rexen os procesos extraordinarios de estabilización previstos na Lei 20/2021, de 28 de decembro, de medidas urxentes para a redución da temporalidade no emprego público, para cubrir as prazas correspondentes á Oferta de Emprego Público Extraordinario para a estabilización do emprego público temporal deste Concello. Posteriormente ditas bases foron publicadas no Boletín Oficial da Provincia de Pontevedra número 247 de data 28/12/2022, na páxina web e na sede electrónica do Concello de Lalín. Publicándose tamén no Boletín Oficial do Estado núm 15 do 18 de xaneiro do 2023 anuncio da convocatoria e abríndose un prazo de 20 días hábiles para que as persoas interesadas puidesen presentar as solicitudes. As resolucións das listas provisionais e definitivas de aspirantes admitidos/excluídos foron publicadas no Boletín Oficial da Provincia de Pontevedra número 45 do 6/03/2023 e número 66 de 4/04/2023, respectivamente, aparte de na páxina web e na sede electrónica, tal e como se indica nas bases. Posteriormente procedeuse á publicación das actas provisionais e definitivas na páxina web e na sede electrónica. Por Resolución de Alcaldía e por Resolución do Presidente do Padroado Cultural de Lalín de data 24 de maio do 2023, aprobáronse as diferentes propostas realizadas polo Tribunal Cualificador de contratación/nomeamento coa respectiva creación das diferentes bolsas de emprego dos aspirantes que acadaron as puntuacións requiridas. Con data 2 de xuño de 2023 por Resolución de Alcaldía e do Presidente do Padroado Cultural de Lalín aprobouse a corrección de erros das mesmas, estas foron publicadas no BOPPO núm 110 de 8 de xuño de 2023. Por Resolución de Alcaldía e por Resolución do Presidente do Padroado Cultural de Lalín de data 19 de xuño do 2023, aprobouse a proposta realizada polo Tribunal Cualificador de contratación das 2 prazas de Operario /a de limpeza coa respectiva creación da bolsa de emprego dos/as aspirantes que acadaron as puntuacións requiridas, publicadas no BOPPO núm 121 de 23 de xuño. No exercicio das atribucións que me confire o artigo 6 dos Estatutos do Padroado Cultural de Lalín, o artigo 21 da Lei 7/1985, do 2 de abril, Reguladora das Bases de réxime local, artigo 40 do Regulamento de organización, funcionamento e réxime xurídico das entidades locais, e de conformidade co disposto nas Bases 15ª, 17ª e 18ª de Execución do Orzamento Xeral de Lalín do 2019, de aplicación á execución e desenvolvemento do orzamento deste organismo autónomo, e demais disposicións concordantes, Primeiro.- Proceder á contratación das seguintes persoas dentro do Plan de Estabilización de Emprego Temporal deste Concello de Lal ín: